**Ministru kabineta rīkojuma projekta „Par valsts meža zemes nodošanu Saldus novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „a” apakšpunkts un Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | No Atsavināšanas likuma 43. panta izriet, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt Atsavināšanas likuma 42. panta pirmā daļa paredz, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „a” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tai skaitā ceļu būvniecībai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp ielu un ceļu būvniecība, rekonstruēšana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr. 776 „Valsts meža zemes atsavināšanas kārtība” (turpmāk – noteikumi Nr. 776).Zemkopības ministrija atbilstoši noteikumiem Nr. 776 ir izvērtējusi Saldus novada pašvaldības iesniegtos dokumentus par valsts meža zemes atsavināšanu.Saldus novada pašvaldība ar 2016. gada 7. jūnija vēstuli Nr. 4-36.1/2247 un 2016. gada 10. augusta vēstuli Nr. 4-36.1/2974 nosūtīja Zemkopības ministrijai ierosinājumu pārņemt pašvaldības īpašumā valsts meža zemi – nekustamo īpašumu „Eglīšu ceļš” (nekustamā īpašuma kadastra Nr.8496 001 0049) (turpmāk – nekustamais īpašums „Eglīšu ceļš”) – 0,41 ha platībā, Zirņu pagastā, Saldus novadā, pašvaldības autonomās funkcijas īstenošanai – ceļa būvniecībai (autoceļa atjaunošanai un uzturēšanai), lai gādātu par savas administratīvās teritorijas labiekārtošanu un sanitāro tīrību (ielu, ceļu un laukumu būvniecību, rekonstruēšanu un uzturēšanu). Saldus novada dome pieņēma lēmumu (2016. gada 26. maija sēdes protokols Nr.5, 24.§) „Par valsts meža zemes nodošanu pašvaldības īpašumā”, ierosinot valsts meža zemes – nekustamā īpašuma „Eglīšu ceļš” – atsavināšanu un nodošanu pašvaldības īpašumā bez atlīdzības pašvaldības autonomās funkcijas īstenošanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecību, rekonstruēšanu un uzturēšanu).Saldus novada pašvaldība 2016. gada 21. aprīļa izziņā Nr. 4-41/1498 norāda, ka saskaņā ar 2013. gada 25. aprīļa Saldus novada domes sēdes lēmumu Nr.5, 10.§, apstiprinātajiem saistošajiem noteikumiem Nr. 14 „Saldus novada teritorijas plānojuma 2013.–2025. gadam Teritorijas izmantošanas un apbūves noteikumi un Grafiskā daļa”, nekustamā īpašuma „Eglīšu ceļš” un tā sastāvā esošās zemes vienības ar kadastra apzīmējumu 8496 001 0047 plānotā (atļautā) izmantošana ir noteikta kā tehniskās apbūves teritorija un īpašums atzīmēts kā komersanta ceļš.Saldus rajona tiesas zemesgrāmatu nodaļas Zirņu pagasta zemesgrāmatas nodalījumā Nr. 100000549651 esošā informācija liecina, ka nekustamais īpašums „Eglīšu ceļš” 2015. gada 26. oktobrī ir reģistrēts zemesgrāmatā uz valsts vārda Latvijas Republikas Zemkopības ministrijas personā.Īpašumtiesības valstij Zemkopības ministrijas personā nostiprinātas, pamatojoties uz Latvijas valsts vēstures arhīva 2005. gada 31. maija izziņu Nr. 5-JP-3940/7 „Par nekustamā īpašuma piederību”. Atbilstoši šai izziņai Kuldīgas apriņķa Skrundas pagasta zemes īpašuma „Lutriņu virsmežniecība” īpašnieks bijis Mežu departaments (arhīva fonda „Valsts statistikas pārvalde” dokumentos – 1939. gadā sastādītā zemes īpašuma sarakstā). Pēc pašreizējā administratīvi teritoriālā iedalījuma zemes gabals atrodas Saldus novada Zirņu pagasta administratīvajā teritorijā.Meža likuma 44. panta pirmajā daļā noteikts, ka valsts meža zeme ir Zemkopības ministrijas Meža departamenta zeme pēc stāvokļa 1940. gada 21. jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām [..]. Tātad nekustamais īpašums „Eglīšu ceļš” ir valsts meža zeme.Atbilstoši Nekustamā īpašuma valsts kadastra informācijas sistēmas datiem nekustamā īpašuma „Eglīšu ceļš” sastāvā ietilpstošās zemes vienības ar kadastra apzīmējumu 8496 001 0047 lietošanas mērķis ir – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101). Uz zemes vienības ar kadastra apzīmējumu 8496 001 0047 atrodas infrastruktūras objekts autoceļa posms (būves kadastra apzīmējums 8496 001 0025 001), kas 2016. gada 1. decembrī ir uzņemts Zemkopības ministrijas bilancē. Minētais ceļa posms pieslēdzas pašvaldības autoceļam Dekšņas-Likšķi.Ministru kabineta rīkojuma projekta būtība ir atļaut Zemkopības ministrijai nodot bez atlīdzības Saldus novada pašvaldības īpašumā valsts meža zemi – nekustamo īpašumu „Eglīšu ceļš” – pašvaldības autonomās funkcijas veikšanai – ceļu būvniecībai (autoceļa atjaunošanai un uzturēšanai), vienlaikus nosakot, ka tad, ja nekustamais īpašums „Eglīšu ceļš” netiks izmantots minētās pašvaldības autonomās funkcijas veikšanai, Saldus novada pašvaldībai ir pienākums bez atlīdzības nodot to atpakaļ valstij. |
| 3. | Projekta izstrādē iesaistītās institūcijas | Zemkopības ministrija  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (euro) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Saldus novada pašvaldība segs izdevumus, kas saistīti ar nekustamā īpašuma „Eglīšu ceļš” pārreģistrāciju uz Saldus novada pašvaldības vārda. |

**Anotācijas II, IV un V sadaļa – projekts šīs jomas neskar.**

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu publicēta Zemkopības ministrijas tīmekļa vietnes ([www.zm.gov.lv](http://www.zm.gov.lv)) sadaļā „Sabiedriskā apspriešana”, nodrošinot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības locekļiem netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija un Saldus novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē www.likumi.lv. |

Zemkopības ministrs J. Dūklavs

Zemkopības ministrijas valsts sekretārs D. Lucaua

Staškova 67027345

Anda.Staskova@zm.gov.lv